Algoritmi i formati za kompresiju slike
Adnan Krdžalić
Rezime: Razvojem digitalne fotografije javila se mogućnost pohranjivanja podataka u različitim formatima. Da bi slike zauzimale što manje memorije potrebno je izvršiti kompresiju slike tj. smanjiti njenu veličinu. U ovom radu ćemo objasniti šta je to kompresija slike, koji su algoritmi za kompresiju slike i koji su to formati slike.
Ključne riječi: kompresija, slika, algoritam, formati slike itd.
Uvod

Rješenje problema prijenosa velike količine podataka može biti:
-hardware-sko rješenje

-software-sko rješenje (kompresija slike)

Kompresija slike daje dobre rezultate u smanjivanju zauzeća memorije. Npr. slika dimenzija 1024x1024x24 bit zauzima oko 7 MB prostora na disku. Kompresijom ove slike njena veličina se može smanjiti na oko 300 KB. To nam omogućava pohranu većeg broja podataka, ali i veću brzinu prijenosa podataka.
S obzirom na potrebe kompresije slike, algoritmi za kompresiju slike intenzivno se razvijaju u posljednjih dvadesetak godina. Razvijene su metode za kompresiju slike kojima je moguće izvršiti kompresiju i do 50 puta bez znatnog gubitka kvalitete slike.
Algoritme za kompresiju slike možemo podijeliti u dvije grupe:

-kompresija slike bez gubitka podataka

-kompresija slike sa gubitkom podataka

Kompresija slike sa gubitkom 
Algoritmi za kompresiju sa gubitkom podataka vrše kompresiju onog dijela slike koji manje doprinose ukupnom izgledu slike. Rade na principu da su neki dijelovi slike manje važni tj. da su izvan opsega ljudskog vizuelnog sistema i takve informacije se uklanjaju sa slike. Potrebno je izabrati optimalan odnos između kvalitete slike i veličine slike. Ovakva kompresija slike smanjuje njenu kvalitetu u svakom koraku.
Metode kompresije
1.Transformacijsko kodiranje

Slika dimenzija NxN dijeli se u manje blokove dimenzija nxn i na svaki od njih se primjenjuje unitarna transformacija. Cilj ove transformacije je da se dekodira originalni signal.

To se vrši u četiri koraka:
-podjela slike

-transformacija slike

-kvantizacija koeficijenata

-huffman kodiranje

Blok shema transformacijskog kodiranja
Transformacijsko kodiranje vrši se u dva koraka:

-segmentacija ( podjela slke na dvodimenzionalne vektore  )
-te transformiranje ( primjena izabrane transformacije ).

2. Vektorska kvantizacija
Vektorska kvantizacija je algoritam koji se može matematički definisati kao transformacijski operator koji transformira R-K prostor u konačan podskup X koji je predstavljen sa n vektora. Taj podskup X je vektorska knjiga.
Temelji se na iteraciji sljedećih koraka:

-podjela područja u N grupa

-centroidi tih grupa postaju vektori u kodnoj knjizi

-proračinavanje srednje distorzije

Kada se kodna knjiga jednom generiše, kodiranje se sastoji u primjeni operatora na vektore originalne slike. Svaka grupa od n piksela bit će kodirana kao adresa u kodnoj knjizi.

Shema vektorske kvantizacije

3.Fraktalno kodiranje

Fraktal je termin koji je uveo Mandelbrot koji specificira geometrijski lik gdje se
svaki dio tog lika može uporediti sa umanjenom kopijom cjeline. Fraktalni objekti su slični sami sebi pa su zbog toga neovisni o skaliranju. Mandelbrotov skup je skup tačaka u kompleksnoj ravni čija granica formira fraktal. Sama formula je jednostavna i opisana je sljedećim izrazom: zn+1=zn2+c

Zbog velike kompleksnosti kompresije, koja se kretala od 1000:1 i više i predugog algoritma, primjena ove metode u komercijalne svrhe nije bila uspješna. Vremenom su se algoritmi mijenjali, tako da se danas koriste neke novije verzije i slijedi njihova nadogradnja.

Mandelbrotov skup

Detalj Mandelbrotovog fraktala, boja predstavlja brzinu divergencije
Kompresija slike bez gubitaka
Kompresija bez gubitaka se koristi kada je potrebno kvalitet slike održati na najvećem mogućem nivou. Ova vrsta kompresije se često naziva „nezaboravna kompresija“. Metode kompresije bez gubitaka ne postižu omjer veći od 2:1. Dakle kompresovana slika će zauzimati duplo manje memorije. Prilikom ove vrste kompresije svi detalji sa originalne slike bit će zadržani i na kompresovanoj slici. Originalna slika se može rekonstruisati nakon dekompresije slike. Formati koji koriste dekompresiju slike bez gubitaka su RAW, TIFF,PNG i JPEG2000.
Metode kompresije bez gubitaka
Ove medode zadržavaju jednakost ižmeđu originalne i kompresovane slike.

1.Run-length kodiranje
Ideja ove metode sastoji se u tome da niz od dva ili više znakova zamjeni sa specijalnim znacima (zamjenjuje se sa manjim brojem znakova). Ova metoda zasnovana je na činjenici da se u datotekama često javljaju nizovi istih znakova. Negativna strana ove vrste kompresije je ograničena mogućnost kompresije. Na sljedećoj slici ćemo pokazati način na koji se vrši kompresija.

Princip run-length kodiranja

2.Huffman kodiranje
Ovaj algoritam temelji se na činjenici da se neki znakovi pojavljuju češće nego drugi. Na principu frekvencije pojavljivanja tih znakova algoritam izgrađuje binarno stablo. Svakom elementu stabla pridružuje se različit kod. Znakovi koji se češće pojavljuju kodiraju se manjim brojem znakova dok znakovi koji se pojavljuju rjeđe imaju veći kod. Omjer kompresije kreće se u intervalu od 1:1.2 do 1:2.5.

Primjer Huffman kodiranja

3. Entropijsko kodiranje
Ovaj algoritam sastoji se u tome da koder i dekoder sadrže jednak riječnik metasimbola od kojih svaki predstavlja cijelu sekvenciju ulaznih znakova. Ako se sekvencija ponovi nakon što je pronađen simbol za nju, onda se ona zamjenuje tim simbolom. Kodovani podaci ne trebaju sadržavati riječnik (nizovi znakova = simbol) budući da je riječnik sadržan u koderu i dekoderu. Odnos kompresije iznosi do 1:8.

Primjer entropijskog kodiranja

4. Kodiranje područja
Ova metoda je poboljšana verzija run-length kodiranja koja koristi dvodimenzionalnu karakteristiku slika. Algoritam pokušava pronaći pravougaone regije slika jednakih karakteristika koje se potom kodiraju u opisnoj formi kao dvije tačke iodređenom strukturom. Da bi se omogućilo dekodiranje bez gubitaka potrebno je da je cijela slika opisana. Ovo je vrlo jednostavan način kodiranja, ali zbog svoje nelinearnosti teško je izvršiti hardware-sku implementaciju i relativno je spor. 
Formati slika
Svi podaci na računaru spremaju se i pohranjuju u binarnom obliku. Način na koji se podatak pretvori u binarni oblik naziva se format. Način na koji se boje i oblici sa slike zapisuju u binarnom oliku naziva se format slike.
1.GIF format
GIF je skraćenica od eng. Graphic Interchange Format . Ovaj format predstavlja kompresiju slike bez gubitaka. Kompresijom se zapis pretvara u oblik koji zauzima manje memorije, ali se ne gubi kvalitet slike. Broj boja u GIF format ograničen je na 256. Koristi se za pohranu slika koje ne sadrže puno prijelaza boja. Kada se slika sprema u GIF format može se izabrati jedna i samo jedna boja koja će biti prozirna. GIF format ima neke mogućnosti koje drugi formati nemaju, a to su prozirnost i mogućnost animacije. Ovaj format omogućava jednostavne animacije.

2.BMP format
BMP je skraćenica od eng. Bitmap. Najčešće je nekompresovan iako postoji i kompresovan bez gubitka kvaliteta slike. Ovaj format može sadržavati od 2 do 16777216 boja. Koristi se za sve namjene od pohrane jednostavnih slika do fotografija. Svi programi za obradu slika na Windows operativnom sistemu podržavaju ovaj format. Ovaj format se upotrebljavljava vrlo rijetko.

BMP slika

3.TIFF format
TIFF je skraćenica od eng. Tag-based Image File Format. Ovaj format podržava kompresiju bez gubitaka, ali se može pohranjivati i bez kompresije. Može sadržavati slike koje imaju od 2 do 16777216 boja (ili nijansi sive boje). Koristi se za sve namjene od pohrane crteža i jednostavnijih slika do fotografija. Prednosti formata u odnosu na BMP format je manje zauzeće memorije, a u odnosu na JPEG format kvaliteta slika.

Slika11.TIFF bez kompresije (lijevo), a TIFF sa LZW kompresijom (desno)

3.JPEG(JPG) format
JPG je skraćenica od eng. Joint Photographic Experts Group, što je naziv organizacije koja je donijela normu za taj format zapisa. Format koristi kompresiju podataka s gubitkom kvalitete slike. Može sadržavati slike koje imaju od 2 do 16777216 boja (ili nijansi sive boje). Prvenstveno se koristi za pohranjivanje fotografija, a ne za pohranjivanje crteža ili slika s relativno malo boja. Gubitak kvalitete slike određuje se stepenom kompresije podataka. Najveća prednost formata u odnosu na dosada navedene formate je u bitno manjem zauzeću memorije.

4.PNG format

PNG (eng. Portable Network Graphics) je otvoreni grafički format namjenjen pohrani ili streamingu nepokretnih slika. Nastao kao zamjena za GIF. PNg je bitmap format koji koristi kompresiju podataka sa gubicima. PNG podržava slike zasnovane na paleti (s paletom definisanom 24 bitnim RGB bojama), greyscale slike (sivih tonova) i RGB slike. Zamišljen je kao grafički format za razmijenu preko interneta, a ne za profesionalnu upotrebu, tako da ne primjenjuje neke druge sheme boja (kao što je CMYK (cyan-mangenta-yellow-black)).
PNG format omogućava prozirnost slike.

Primjer providnosti(transparency)
5.RAW format
Ako odaberete RAW format onda će sve informacije koje je senzor primio u nepromjenjenom obliku otputovati na memorijsku karticu. Dakle, RAW je sirovi neobrađeni zapis svih informacija koje je senzor zaprimio za vrijeme ekspozicije. Kod ovog formata nema kompresije slike pa ovaj format omogućava najveću kvalitetu.

Zaključak

Ukoliko treba pohraniti crtež ili sliku s relativno malo boja najbolje je koristiti GIF format jer daje najbolji omjer između kvalitete i zauzeća prostora na disku. Za fotografije i slike s mnogo boja (ili nijansi sive boje) odnosno prijelaza boja koje trebaju biti što kvalitetnije preporučuje se upotreba TIFF formata. Slike koje treba da zauzimaju malo prostora u memoriji preporučuje se JPEG format. Formati koji su pogodni i najviše se koriste na Internetu su JPEG i GIF. RAW format ima najveću kvalitetu slike, ali zauzima i najveći prostor u memoriji.
Literatura
[1] http://www.ijeemc.com/November2012/1.pdf 

[2] https://www.google.ba/search?q=slike+za+kompresijubez+gubitka+podataka 

[3] http://en.wikipedia.org/wiki/GIF
[4] http://en.wikipedia.org/wiki/BMP_file_format 

[5] http://www.am.unze.ba/rg/ 

[6] I. Andabak, I. Gaura (2010), Utjecaj kompresije na kvalitetu slike, seminarski rad, Grafički fakultet, Zagreb
